# প্রভাস
সংক্ষিপ্ত ইউআরএল

| প্রভাস |
| --- |
| ২০২৩ সালে প্রভাস |
| জন্ম | উপ্পলাপতি ভেঙ্কটা সূর্যনারায়ণ প্রভাস রাজু  (1979-10-23) ২৩ অক্টোবর ১৯৭৯ মাদ্রাজ, তামিলনাড়ু, ভারত |
| জাতীয়তা | ভারতীয় |
| পেশা | অভিনেতা |
| কর্মজীবন | ২০০২–বর্তমান |
| পিতা-মাতা | * উপ্পলাপতি সূর্য নারায়ণ রাজু (পিতা)
 |
| আত্মীয় | কৃষ্ণম রাজু উপ্পলাপতি (মামা) |

**উপ্পলাপতি ভেঙ্কটা সূর্যনারায়ণ প্রভাস রাজু** হলেন একজন ভারতীয় অভিনেতা। তিনি প্রধানত তেলুগু সিনেমায় কাজ করেন এবং **প্রভাস** নামে অধিক পরিচিত । তিনি ভারতীয় চলচ্চিত্রের সর্বোচ্চ পারিশ্রমিকপ্রাপ্ত অভিনেতাদের একজন। ২০১৫ সাল থেকে প্রভাস তার আয় এবং জনপ্রিয়তার ভিত্তিতে তিনবার ফোর্বস ইন্ডিয়ার সেলিব্রিটি ১০০ তালিকায় স্থান পেয়েছেন। তিনি সাতটি ফিল্মফেয়ার পুরস্কার দক্ষিণের মনোনয়ন পেয়েছেন এবং একটি নন্দী পুরস্কার ও একটি সাইমা পুরস্কার পেয়েছেন।

তিনি ২০০২ সালে এশওয়ার ছবি দিয়ে চলচ্চিত্র জগতে আত্মপ্রকাশ করেন। তিনি এরপর আরো বেশকিছু ছবি যেমন ভরসাম (২০০৪), ছত্রপতি (২০০৫), চক্রাম (২০০৫), মুন্না (২০০৭), বিল্লা (২০০৯), মিঃ পারফেক্ট (২০১১) ও মির্চি (২০১৩) তে অভিনয় করেন। ২০১৪ সালে তিনি প্রভু দেবা পরিচালিত বলিউডের একটি ছবি অ্যাকশন জ্যাকসন এ একটি আইটেম গানে অভিনয়ের মাধ্যমে হিন্দি ছবিতে হাজির হন। তার অভিনীত বাহুবলী: দ্য কনক্লুশন (২০১৭) ছবিটি ছিল গ্লোবাল ভারতীয় চলচ্চিত্রের সর্বকালের সর্বোচ্চ ও ভারতের সর্বোচ্চ ব্যবসা সফল ছবি।

## প্রাথমিক জীবন এবং শিক্ষা

প্রভাস একটি তেলুগু হিন্দু পরিবারে চলচ্চিত্র প্রযোজক উপ্পলাপতি সূর্য নারায়ণ রাজু এবং শিবা কুমারীর ঘরে জন্মগ্রহণ করেন । তিনি তিন ভাইবোনের মধ্যে সর্বকনিষ্ঠ। তার বড় ভাই হলেন প্রবোধ উপ্পলাতি এবং বোন প্রগতি। তিনি তেলুগু চলচ্চিত্র অভিনেতা উপ্পলাপতি কৃষ্ণাম রাজুর ভাগ্নে। তার পরিবার অন্ধ্রপ্রদেশের পশ্চিম গোদাবরী জেলার ভীমাভারমের কাছে মোগালথুর থেকে এসেছে ।

প্রভাস চেন্নাইয়ের ডন বস্কো ম্যাট্রিকুলেশন হায়ার সেকেন্ডারি স্কুলে এবং ভীমাভারমের ডিএনআর হাই স্কুল থেকে প্রাথমিক ও নিম্ন মাধ্যমিক শিক্ষা গ্রহণ করেন । এরপর তিনি হায়দ্রাবাদের নালন্দা কলেজ থেকে তার ইন্টারমিডিয়েট শিক্ষা শেষ করেন । তিনি সত্যানন্দ ফিল্ম ইনস্টিটিউট, বিশাখাপত্তনমের একজন প্রাক্তন শিক্ষার্থী।

## কর্মজীবন

এক নিরঞ্জন চলচ্চিত্রের অডিও রিলিজের সময় কঙ্গনা রানাওয়াত, অল্লু অর্জুন, পুরী জগন্নাথ এবং আদিত্য রাম সহ প্রভাস।
প্রভাস ২০০২ সালে এশওয়ার (বাংলা: ঈশ্বর) চলচ্চিত্রের মাধ্যমে অভিনয় জীবন শুরু করেন। ২০০৩ সালে তিনি রাঘবেন্দ্র ছবিতে মূল চরিত্রে অভিনয় করেন। ২০০৪ সালে তাকে ভরসাম ছবিতে দেখা যায়। তিনি আদাভি রামুদু এবং চক্রাম ছবি দিয়ে তার অভিনয়জীবন অব্যাহত রাখেন।
তিনি ২০০৫ সালে সেপ্টেম্বরে এস এস রাজামৌলি পরিচালিত ছত্রপতি চলচ্চিত্রে অভিনয় করেন। এই ছবিতে তাকে সন্ত্রাসী বাহিনী কর্তৃক শোষিত একজন শরনার্থীর চরিত্রে দেখা যায়।প্রায় ৫৪টি কেন্দ্রে ছবিটি ১০০ দিন চালানো হয়েছিল। ছবিটি দেখে আইডলব্রেইন এক বিবৃতিতে বলে, প্রভাসের পর্দায় উপস্থিতিতে একটি অনন্য শৈলী এবং পৌরুষপূর্ণ আকর্ষণ লক্ষ্যণীয়। পরে তিনি আরো বেশকিছু ছবি যেমন পৌরণামী, যোগী ও মুন্না ছবিতেও অভিনয় করেন। ২০০৭ সালে তিনি একটি একশন-ড্রামা ছবি করেন এবং এর ঠিক পরপরই তার একশন কমেডি ধর্মী বুজ্জিগাডু ছবিটি আসে ২০০৮ সালে। ২০০৯ সালে তার আরো দুটি ছবি বিল্লা ও এক নিরাঞ্জন আসে। 'ইন্ডিয়া গ্লিটজ' অনুসারে, তার অভিনীতবিল্লা ছবিটি ছিলো আড়ম্বরপূর্ণ এবং দৃশ্যয়নের দিক দিয়ে সমৃদ্ধ।
 ২০১০ সালে তিনি রোমান্টিকধর্মী কমেডি ছবি ডার্লিং করেন এবং ২০১১ সালে হাজির হন মিঃ পারফেক্ট ছবি নিয়ে। ২০১২ সালে প্রভাস রাঘব লরেন্স দ্বারা পরিচালিত অ্যাকশনধর্মী ছবি র‍্যাবেল-এ অভিনয় করেন।এ সময়ে তিনি দেনিকাইনা রেডি ছবিতে তার কন্ঠও প্রদান করেন।

## চলচ্চিত্রের তালিকা

| বছর | শিরোনাম | ভূমিকা | ভাষা | মন্তব্য ও সূত্র |
| --- | --- | --- | --- | --- |
| ২০০২ | *এশওয়ার* | এশওয়ার | তেলুগু |  |
| ২০০৩ | *রাঘভেন্দ্রা* | রাঘভেন্দ্রা | তেলুগু |  |
| ২০০৪ | *ভার্শাম* | ভেঙ্কট | তেলুগু |  |
| ২০০৪ | *আদাভি রামুদু* | রামুদু | তেলুগু |  |
| ২০০৫ | *চক্রাম* | চক্রাম | তেলুগু |  |
| ২০০৫ | *ছত্রপতি* | ছত্রপতি | তেলুগু |  |
| ২০০৬ | *পৌরনামী* | শিভা কেশভা | তেলুগু |  |
| ২০০৭ | *যোগী* | ঈশ্বর প্রসাদ/ যোগী | তেলুগু |  |
| ২০০৭ | *মুন্না* | মুন্না | তেলুগু |  |
| ২০০৮ | *বুজ্জিগাদু* | লিঙ্গারাজু/বুজ্জি | তেলুগু |  |
| ২০০৯ | *বিল্লা* | বিল্লা/রঙ্গা | তেলুগু |  |
| ২০০৯ | *এক নিরাঞ্জন* | ছোটু | তেলুগু |  |
| ২০১০ | *ডার্লিং*  | প্রভাস/প্রভা | তেলুগু |  |
| ২০১২ | মিস্টার পারফেক্ট | ভিকি | তেলুগু |  |
| ২০১২ | র‌্যাবেল | ঋষি | তেলুগু |  |
| ২০১২ | *ডেনিকাইনা রেডি* | কন্ঠ | তেলুগু | ক্যামিও  |
| ২০১৩ | *মির্চি* | জয় | তেলুগু |  |
| ২০১৪ | *অ্যাকশন জ্যাকশন* | নিজে-বিশেষ অতিথি পাঞ্জাবি মাস্ট  | হিন্দি | ক্যামিও  |
| ২০১৫ | *বাহুবলী: দ্য বিগিনিং* | মহেন্দ্র বাহুবলী / অমরেন্দ্র বাহুবলী | তেলুগু তামিল |  |
| ২০১৭ | *বাহুবলী: দ্য কন্‌ক্লুশন* |
| ২০১৯ | *সাহো* | অশোক চক্রবর্তী / সাহো / সিদ্ধান্ত নন্দন সাহো | হিন্দি তেলুগু | আংশিক তামিলে চিত্রগ্রহণ করা  |
| ২০২২ | *রাধে শ্যাম* | বিক্রমাদিত্য |  |
| ২০২৩ | আদিপুরুষ | রাঘব |  |
| *সালার* | সালার | তেলুগু |  |
| ২০২৪ | প্রজেক্ট কে | টিবিএ | তেলুগু হিন্দি | চিত্রগ্রহণ |
| দ্য রাজা সাব | তেলুগু |

## পুরস্কার ও মনোনয়ন

| বছর | পুরস্কার | শ্রেণী | সিনেমা | ফলাফল | সূত্র |
| --- | --- | --- | --- | --- | --- |
| ২০০৪ | ফিল্মফেয়ার পুরস্কার দক্ষিণ | সেরা অভিনেতা- তেলুগু | *বর্ষাম* | মনোনীত |  |
| ২০০৪ | সন্তোষ ফিল্ম অ্যাওয়ার্ডস | সেরা তরুণ অভিনয়শিল্পী | বিজয়ী |  |
| ২০০৫ | ফিল্মফেয়ার পুরস্কার দক্ষিণ | সেরা অভিনেতা- তেলুগু | *ছত্রপতি* | মনোনীত |  |
| ২০০৯ | *এক নিরঞ্জন* | মনোনীত |  |
| ২০১০ | CineMAA পুরস্কার | সেরা অভিনেতা (সমালোচক) | *ডার্লিং* | বিজয়ী |  |
| ২০১১ | ফিল্মফেয়ার পুরস্কার দক্ষিণ | সেরা অভিনেতা- তেলুগু | *মিস্টার পারফেক্ট* | মনোনীত |  |
| দক্ষিণ ভারতীয় আন্তর্জাতিক চলচ্চিত্র পুরস্কার | সেরা অভিনেতা (তেলুগু) | মনোনীত |  |
| ২০১৩ | ফিল্মফেয়ার পুরস্কার দক্ষিণ | সেরা অভিনেতা- তেলুগু | *মির্চি* | মনোনীত |  |
| নন্দী পুরস্কার | সেরা অভিনেতা- তেলুগু | বিজয়ী |  |
|  | দক্ষিণ ভারতীয় আন্তর্জাতিক চলচ্চিত্র পুরস্কার | সেরা অভিনেতা (তেলুগু) | মনোনীত |  |
| ২০১৫ | আইফা উৎসব | সেরা অভিনেতা- তেলুগু | *বাহুবলী: দ্য বিগিনিং* | মনোনীত |  |
| সেরা অভিনেতা- তামিল | মনোনীত |  |
| ফিল্মফেয়ার পুরস্কার দক্ষিণ | সেরা অভিনেতা- তেলুগু | মনোনীত |  |
| সন্তোষ ফিল্ম অ্যাওয়ার্ডস | সেরা অভিনেতা | বিজয়ী |  |
| দক্ষিণ ভারতীয় আন্তর্জাতিক চলচ্চিত্র পুরস্কার | সেরা অভিনেতা (তেলুগু) | মনোনীত |  |
| ২০১৭ | ফিল্মফেয়ার পুরস্কার দক্ষিণ | সেরা অভিনেতা- তেলুগু | *বাহুবলী ২: দ্য কনক্লুশন* | মনোনীত |  |
| দক্ষিণ ভারতীয় আন্তর্জাতিক চলচ্চিত্র পুরস্কার | সেরা অভিনেতা (তেলুগু) | বিজয়ী |  |

## তথ্যসূত্র

## বহিঃসংযোগ

* ইন্টারনেট মুভি ডেটাবেজে প্রভাস (ইংরেজি)